**5. a,b,c Hon- és népismeret**

**2020. 04. 06-17. (4-5. hét)**

Kedves Gyerekek! Kérlek Benneteket, legyetek szívesek a füzetetekben ellenőrizni a múlt heti feladatot!

3. hét megoldás

1. Mi történt nagypénteken Jeruzsálemben?

Jézust keresztre feszítették

2. Melyik nap támadt fel Jézus?

harmadnap, vasárnap

3. Hogyan egységesítette a 325-ben tartott niceai zsinat húsvét idejét?

a tavaszi napéjegyenlőséget követő holdtölte utáni első vasárnap

4. A húsvét mozgóünnep. Milyen időpontok közé eshet a megünneplése?

március 22- április 25

5. Mi a nagyhét?

a húsvétot közvetlenül megelőző hét, a nagyböjt utolsó hete

6. Melyek a nagyhét kiemelkedő napjai?

nagycsütörtök, nagypéntek, nagyszombat

7. Mire emlékezünk nagycsütörtökön?

Jézus utolsó vacsorájára

8. Mire emlékezünk nagypénteken?

Jézus kereszthalálára

9. Mire utal a magyar név: húsvét?

ismét lehet húst enni, vége a böjtnek (húsnak a magunkhozvétele)

10. Melyik istennő hagyományából került át a kereszténységbe a nyúl és a tojás szimbóluma?

a germán Ostara, a termékenység istennője volt

11. Melyik nép használt először a tavasz megünneplésére színezett tojásokat?

a perzsák

12. Hogy került ez a szokás Európába?

a hazatérő kereszteslovagok hozták

13. Mit jelképez a piros tojás?

Jézus vérét

14. Mi a legismertebb húsvéti népszokás?

a locsolás

15. Miért nem volt szabad nagypénteken kenyeret sütni?

mert kővé válik a kenyér

16. Miért jó húsvét hajnalán mosakodni?

azt elkerülik a betegségek

Kedves Gyerekek! Arra kérlek Benneteket, a húsvéti szünetben segítsetek otthon a szüleiteknek a készülődésben, kicsit pihenjetek is.

**A házi feladat hon- és népismeretből egy rajz készítése a húsvéttal kapcsolatosan.**

**Bármit rajzolhattok.**

**Elküldeni sem kell, és igazolást sem kérek róla.**

**Dekoráljátok vele a füzeteteket.**



Zsuzsa néni